Babelscape/SREDFM huggingface dataset:
Επαρχία της Σπανίας

Η Επαρχία της Σπανίας (λατινικά: "Provincia Spaniae") υπήρξε επαρχία της Βυζαντινής Αυτοκρατορίας μεταξύ του 6ου και 7ου αιώνα. Αποτέλεσε την πιο δυτική επαρχία της Αυτοκρατορίας και προέκυψε ως αποτέλεσμα των εκστρατειών του Ιουστινιανού Α΄ που είχαν ως σκοπό την ανασύσταση της ευρύτερης Ρωμαϊκής Αυτοκρατορίας. Η επικράτειά του εντοπίζεται στη σημερινή νότια Ισπανία και Πορτογαλία, στις πρώην ρωμαϊκές επαρχίες της Βαιτικής και της Καρχηδονιακής. Τα εδάφη αυτά είχαν αποτελέσει πριν την βυζαντινή κατάκτηση μέρος του Βησιγοτθικού Βασιλείου του Τολέδο, το οποίο και εν τέλει ήταν αυτό που τα ανέκτησε. Η σημερινή ισπανική πόλη Θέουτα επίσης ανήκε στην Αυτοκρατορία, αν και ήταν μέρος της επαρχίας της Δεύτερης Μαυριτανίας.
Χαρίλαος Τζαμακλής

Ο Χαρίλαος Τζαμακλής (γεννήθηκε στην Κατερίνη στις 14 Φεβρουαρίου 1954) είναι Έλληνας δικηγόρος και πολιτικός. Εκλέχθηκε πρώτη φορά βουλευτής Πιερίας με το ΣΥΡΙΖΑ στις εκλογές του Ιανουαρίου του 2015. Μεταξύ άλλων, έχει διατελέσει πρόεδρος του Δικηγορικού Συλλόγου της γενέτειράς του και είναι ιδρυτικό μέλος της Κινηματογραφικής Λέσχης Κατερίνης.
Καρχηδονιακή

Η Καρχηδονιακή (στα λατινικά, "Hispania Carthaginensis") ήταν μια επαρχία της ρωμαϊκής Ιβηρίας. Ιδρύθηκε το 216 μ.Χ. από τον Διοκλητιανό και περιελάμβανε τη νότια και νοτιοδυτική επικράτεια της Ταρρακωνικής, που χονδρικά σήμερα αντιστοιχούν στην κεντρική Ισπανία και την Βαλενθιανική Κοινότητα. Πρωτεύουσά του ήταν η "Carthago Nova" («Νέα Καρχηδόνα», εξελληνισμένα Καρθαγένη).
Ταρρακωνησία

Η Ταρρακωνησία Ισπανία (λατινικά: Hispania Tarraconensis) ήταν μια επαρχία αρχικά της ρωμαϊκής Ιβηρίας και στη συνέχεια του Βησιγοτθικού Βασιλείου. Ιδρύθηκε το 27 π.Χ. από τον Οκταβιανό Αύγουστο και περιελάμβανε τα εδάφη της πρώην Εντεύθεν Ιβηρίας, την κεντρική, βόρεια και ανατολική Ιβηρική χερσόνησο. Πρωτεύουσά του ήταν η Τάρρακο. Ως επαρχία ανήκε στην κατηγορία των «αυτοκρατορικών», δεδομένης της ύπαρξης σε αυτήν πυρήνων αντίστασης στην ρωμαϊκή εξουσία.

Από το 284 κι έπειτα, με τη νέα διοικητική μεταρρύθμιση του Διοκλητιανού, το βορειοδυτικό και νότιο της κομμάτι αποκόπηκαν, διαμορφώνοντας τις επαρχίες της Γαλικίας και της Καρχηδονιακής αντίστοιχα. Ο πληθυσμός της κατά τους πρώτους αιώνες μ.Χ. φέρεται να κυμαινόταν γύρω στα 3.500.000.
Γιουτζουλού Ντενγκσούζι

O Γιουτζουλού Ντενγκσούζι (βασίλευσε περίπου το 555) ήταν ο τελευταίος Χαγάνος του Χαγανάτου των Ρουράν (μια πρωτοαβαρική συνομοσπονδία). Την εποχή του οι Ουράνιοι Τούρκοι διέλυσαν το Χαγανάτο των Ρουράν, συμμαχώντας με δύο βραχύβιες κινεζικές δυναστείες, τους Βόρειους Τζόου και Βόρειους Τσι. Τα απομεινάρια των Ρουράν κατέφυγαν στην Κίνα και συγκεκριμένα στους Δυτικούς Ουέι, όπου κατόπιν απαίτησης των Ουράνιων Τούρκων οι Δυτικοί Ουέι τον εκτέλεσαν μαζί με τους ευγενείς που τον συνόδευαν.
Αθανάσιος Φιλιππίδης

Ο Αθανάσιος Φιλιππίδης του Άγγελου (1910 - 1999) ήταν Έλληνας δικηγόρος και πολιτικός. 

Υπηρέτησε ως βουλευτής με την ΕΡΕ τη δεκαετία του 1960 και τη ΝΔ την δεκαετία του 1970, μετά την αποκατάσταση της Δημοκρατίας.
Κόμι Σελόμ Κλασού

Ο Κόμι Σελόμ Κλασού (Komi Sélom Klassou, 10 Φεβρουαρίου 1960-) είναι πολιτικός από το Τόγκο και διετέλεσε πρωθυπουργός της χώρας από τις 10 Ιουνίου 2015 ως τις 26 Σεπτεμβρίου 2020. Έχει διατελέσει υπουργός και αντιπρόεδρος της Εθνοσυνέλευσης.
Θιβετιανή Αυτοκρατορία

Η Θιβετιανή Αυτοκρατορία ήταν το ενιαίο κράτος του Θιβέτ την περίοδο 618-842 μ.Χ. Ιδρυτής της και πρώτος αυτοκράτορας ήταν ο Σονγκτσέν Γκαμπό (604-650), γιος του Ναμρί Σονγκτσέν. Στο απόγειό της, τον 8ο αιώνα, τα εδάφη που κατείχε απλώνονταν πέρα από το Οροπέδιο του Θιβέτ, περιλαμβάνοντας περιοχές της ανατολικής, κεντρικής και νότιας Ασίας. Συμμάχησε με την Κίνα το 751 στη μάχη του Ταλάς, και τον 15ο αιώνα το Θιβέτ έγινε θρησκευτικό κράτος υπό τον Δαλάι Λάμα. Το 747 η ισχύς του Θιβέτ μειώθηκε με την εκστρατεία του κορεατικής καταγωγής στρατηγού των Κινέζων Τανγκ, Γκάο Σιεντσί (Gao Xianzhi), ο οποίος προσπάθησε ν' ανοίξει ξανά τις διόδους της Κίνας προς το Κασμίρ και την κεντρική Ασία. Μέχρι το 750 οι Θιβετιανοί είχαν χάσει όλες σχεδόν τις κτήσεις τους στην κεντρική Ασία, αλλά μετά την ήττα του Γκάο Σιεντσί από τους Άραβες στη μάχη του Ταλάς το 751, η κινεζική επιρροή μειώθηκε δραματικά και το Θιβέτ επανήλθε στο προσκήνιο. Το 821 υπογράφηκε συνθήκη ειρήνης μεταξύ του Θιβέτ και της Κίνας, καθορίζοντας τα σύνορα μεταξύ των δύο χωρών. Το Θιβέτ παρέμεινε έτσι μία αυτοκρατορία της κεντρικής Ασίας μέχρι και τα μέσα του 9ου αιώνα.
Φρεντ Χέιλ ο πρεσβύτερος

O Φρεντ Χέιλ ο πρεσβύτερος (Αγγλικά: "Fred H. Hale, Sr.", 1 Δεκεμβρίου 1890 στο Μέιν - 19 Νοεμβρίου 2004 στο Τζέιμσβιλ στη πολιτεία της Νέας Υόρκης) ήταν Αμερικανός υπεραιωνόβιος και ήταν ο γηραιότερος άνδρας του κόσμου την περίοδο Μαρτίου-Νοεμβρίου 2004 και διαδέχτηκε τον Χοάν Ριούνταβετς σε αυτόν τον τίτλο. Πέθανε στις 19 Νοεμβρίου 2004, 12 μέρες πριν κλείσει τα 114α γενέθλια του.
Κωνσταντίνος Τσιγάρας

Ο Κωνσταντίνος Τσιγάρας (1899 - Απρίλιος 1986) του Γρηγορίου, ήταν Έλληνας κτηνίατρος και πολιτικός, ο οποίος υπηρέτησε ως βουλευτής με την Αριστερά.
Μάριος Αντωνιάδης

Ο Μάριος Αντωνιάδης (Λευκωσία, 14 Μαΐου 1990) είναι διεθνής Κύπριος ποδοσφαιριστής που αγωνίζεται στην ΑΕΚ Λάρνακας και την Εθνική Κύπρου, στην θέση του αριστερού αμυντικού.
Αχιλλέας Αγρού

Ο Αχιλλέας Αγρού (επίσημη ονομασία "Αθλητικός όμιλος Αχιλλεύς Αγρού") είναι αθλητικό σωματείο της Κοινότητας Αγρού στην επαρχία Λεμεσού. Ιδρύθηκε στις 8 Μαΐου 1958 στην κοινότητα Αγρού από κατοίκους του χωριού, σαν πολιτιστικός όμιλος, με πρώτο επίσημο τμήμα το ποδοσφαιρικό, με σκοπό την διάδοση των αθλοπαιδιών στην κοινότητα. Σήμερα το σωματείο διαθέτει ανδρική ομάδα Καλαθόσφαιρας η οποία συμμετέχει στο πρωτάθλημα Β' Κατηγορίας της Κύπρου, καθώς και ομάδες Εφήβων (Κ19) και παίδων (Κ16) που συμμετέχουν στα πρωταθλήματα της ΚΟΚ. Κατά την περίοδο 2014-2015 επαναλειτούργησε η καλαθοσφαιρική ομάδα και κατάφερε να φτάσει μέχρι τον τελικό του πρωταθλήματος, όπου έχασε από την Αναγέννηση Γερμασόγειας.
Θάμαρ

Η Θάμαρ ήταν πρόσωπο της Παλαιάς Διαθήκης. 

Nυμφεύθηκε τον Ηρ, πρώτο γιο του Ιούδα, αλλά ο Γιαχβέ φόνευσε τον Ηρ γιατί ήταν κακός. Κατά τον νόμο έπρεπε να την νυμφευθεί ο δεύτερος γιος του Ιούδα, Αυνάν, τον οποίο ο Γιαχβέ φόνευσε επειδή εκσπερμάτισε εκτός. Στη συνέχεια έπρεπε ο Σηλώμ να λάβει τη Θάμαρ, αλλά ο πατέρας του δεν ήθελε επειδή φοβόταν πως θα πέθαινε κι αυτός. Έτσι η Θάμαρ μηχανεύθηκε να παρουσιαστεί στον πεθερό της σε μια έξοδό του ως πόρνη για να συνευρεθεί μαζί του, πράγμα που πέτυχε. Όταν ο Ιούδας κατάλαβε πως ήταν έγκυος θέλησε να τη σκοτώσει, αλλά αυτή του αποκάλυψε πως κυοφορούσε από αυτόν. Ο Ιούδας ανακάλεσε την απόφασή του έτσι γέννησε εκ της νύφης του δυο δίδυμα, τον Φαρές και Ζαρά, πρόγονους του Δαβίδ
Κουμαρτσιλάρ Χαν

Το Κουμαρτσιλάρ Χαν (Πανδοχείο του Τζογαδόρου) είναι καραβανσεράι, το οποίο βρίσκεται στην Βόρεια Λευκωσία της Βόρειας Κύπρου. Η αρχή ημερομηνία κατασκευής του παραμένει άγνωστη, ωστόσο θεωρείται πως ανεγέρθηκε κατά τα τέλη του 17ου αιώνα, ενώ είναι μικρότερο σε μέγεθος και ταπεινότερο ως προς την εμφάνισή του σε σύγκριση με το Μπουγιούκ Χαν (Μεγάλο Πανδοχείο). Όπως συμβαίνει με το σύνολο των καραβανσεράι, η είσοδος οδηγεί σε μία ανοιχτή κεντρική αυλή, η οποία περιβάλλεται από διώροφο κτίριο, το οποίο αρχικά διέθετε 56 δωμάτια. Όσα εξ αυτών βρίσκονταν στον επάνω όροφο χρησιμοποιούνταν από τους ταξιδιώτες, ενώ όσα βρίσκονταν στον κάτω όροφο χρησιμοποιούνταν για τα ζώα και τα υπάρχοντά τους. Έκτοτε, το Κουμαρτσιλάρ Χαν παρέμεινε εγκατειλημμένο, ενώ κινδυνεύει με κατάρρευση. Προσπάθειες για την αποκατάσταση του κτιρίου δεν ευόδωσαν, λόγω έλλειψης χρημάτων.

Σύμφωνα με τον Χασμέτ Μουζαφέρ Γκιουρκάν, η είσοδος του καραβανσεράι "αναμφίβολα" ανήκε σε λατινική κτιριακή κατασκευή. Μία θεωρία αναφορικά με την ονομασία του υποστηρίζει ότι ήταν αρχικά γνωστό ως "Kumbaracılar Hanı", λόγω ενός σώματος του οθωμανικού στρατού, των "kumbaracılar". Έχει καταγραφεί με διαφορετικές ονομασίες με την πάροδο του χρόνου, όπως το 1881, όπου αναφέρεται ως "Kuchuk Khan" ("Μικρό Πανδοχείο") σε έναν χάρτη, ενώ ο Ρούπερτ Γκάνις ανέφερε το 1936 ότι ήταν γνωστό ως το "Χάνι των Πλανόδιων Μουσικών".
Τσιτσιγάλπα

Η Τσιτσιγάλπα (ισπανικά: "Chichigalpa", ισπανική : [tʃitʃiˈɣalpa]) είναι πόλη και δήμος στο διαμέρισμα της Τσιναντέγα της Νικαράγουας.

Εικάζεται ότι οι πρώτοι κάτοικοι της Τσιτσιγάλπα έφθασαν από το Βορρά.

thumb|left|240px|Το Δημαρχείο της Τσιτσιγάλπα.
Η περίοδος ανομβρίας διαρκεί από το Νοέμβριο μέχρι τον Απρίλιο ενώ η υγρή εποχή επεκτείνεται από το Μάιο μέχρι τον Οκτώβριο. Η μέση ετήσια βροχόπτωση είναι 1.742 mm. Οι υψηλότερες θερμοκρασίες συμβαίνουν τον Απρίλιο.
Εκείθεν Ιβηρία

Η Εκείθεν Ιβηρία (λατινικά: "Hispania Ulterior") ήταν η μία από τις δύο αρχικές διοικητικές διαιρέσεις της ρωμαϊκής Ιβηρίας όπως αυτές διαμορφώθηκαν μετά την ρωμαϊκή κατάκτηση στο τέλος του Β΄ Καρχηδονιακού Πολέμου. Αρχικά περιελάμβανε την νότια ακτή της Ιβηρικής χερσονήσου, που ταυτίζεται χονδρικά με τη σημερινή Ανδαλουσία. Η κατάκτηση εδαφών στα βόρεια και κατά μήκος της ατλαντικής ακτής γιγάντωσε την επικράτειά της και επέκτεινε τα όριά της στο σύνολο της δυτικής και νότιας Ιβηρικής ώσπου το 27 π.Χ. μετονομάστηκε διασπάστηκε στις επαρχίες της Βαιτικής και της Λουσιτανίας από τον Αύγουστο. Πρωτεύουσα και διοικητικό της κέντρο ήταν η Κορδύβη.
Παλάνα

Η Παλάνα (ρωσικά: "Палана") είναι μια κωμόπολη της Ρωσίας με πληθυσμό 3.928 κατοίκων (απογραφή 2002). Παλιότερα η πόλη αποτελούσε πρωτεύουσα ξεχωριστού ομοσπονδιακού υποκειμένου, της Κοριακίας.
Βασίλειος Μάλλιος

Ο Βασίλειος Μάλλιος (1881 - 1937) ήταν Έλληνας πολιτευτής και υφυπουργός στη δικτατορική κυβέρνηση Πάγκαλου του 1925.
Δον Χουάν της Αυστρίας

Ο Ιωάννης της Αυστρίας ("Ritter Johann von Österreich", 24 Φεβρουαρίου 1547 – 1 Οκτωβρίου 1578), γνωστότερος ως Δον Χουάν της Αυστρίας, ήταν νόθος γιος του Κάρολου Κουίντου, αυτοκράτορα της Αγίας Ρωμαϊκής Αυτοκρατορίας. Αναγνωρίστηκε από τον βασιλιά Φίλιππο Β' της Ισπανίας ως γόνος της βασιλικής οικογένειας που βασίλευε στην Αυστρία. Διακρίθηκε ως αρχηγός του ισπανικού στόλου εναντίον των Βερβερινών πειρατών. Αργότερα διετέλεσε αρχηγός του ενωμένου στόλου της Ισπανίας,του Πάπα και της Βενετίας νίκησε τον οθωμανικό στόλο στην ναυμαχία της Ναυπάκτου (7 Οκτωβρίου 1571).
Σεργκέι Ιλιούσιν

Ο Σεργκέι Ιλιούσιν (πλήρες όνομα Σεργκέι Βλαντιμίροβιτς Ιλιούσιν)(γεν. 1895 - πεθ. 1977) ήταν Ρώσος σχεδιαστής αεροπλάνων και ιδρυτής της εταιρίας Ilyushin.
Δήμος Υάμειας

Για 5 χρόνια υπήρξε Δήμος Υάμειας, όταν στις 21 Απριλίου 1835 ο οικισμός Πεντιά τότε, το σημερινό Τρίκορφο Μεσσηνίας, ορίστηκε έδρα του Δήμου Υάμειας, που περιείχε και τους οικισμούς Ξηροκάσι (σήμερα Παλαιόκαστρο), Κάτω Δαλακλή (σήμερα Πολύλοφος), Ράδου (σήμερα Περδικόβρυση), Κυνηγός, Μαγγανιακό, Δραΐνα, Ζαγάρενα (σήμερα Κορομηλιά), Κλήμα, Μάνεσης και Πουλίτσα (σήμερα Πουλίτσι).

Το 1840 καταργήθηκε ο Δήμος Υαμείας και οι οικισμοί του, προσαρτήθηκαν στο Δήμο Ιθώμης, με έδρα το Επάνω Μαυρομμάτι (σήμερα ονομάζεται Αρχαία Μεσσήνη), που βρίσκεται πολύ κοντά στον αρχαιολογικό χώρο της Αρχαίας Μεσσήνης.
Επαρχία Μπαά

thumb|right|300px|Επαρχία Μπαά
Η Επαρχία Μπαά (αραβικά: الباحة) είναι η μικρότερη επαρχία της Σαουδικής Αραβίας με έκταση 9.921 τετραγωνικά χιλιόμετρα και πληθυσμό 377.739 κατοίκους.
Fjällräven Center

Το Fjällräven Center παλαιότερα γνωστό ως Swedbank Arena είναι ένα κλειστό γήπεδο για αγώνες στο Έρνσκελντσβικ της Σουηδίας.

Η χωρητικότητα φτάνει τους 7.600 θεατές για αγώνες Χόκεϊ επί πάγου και μέχρι 9.800 για συναυλίες και το γήπεδο έκανε εγκαίνια στις 26 Αυγούστου του 2006. Το γήπεδο βρίσκεται στην πόλη Έρνσκελντσβικ και συγκεκριμένα δίπλα στο λιμάνι της πόλης και είναι περιτριγυρισμένο με νερό σε τρεις πλευρές. Είναι ένα αρκετά σύγχρονο γήπεδο αφού έχει τρία επίπεδα για τους θεατές: το πρώτο είναι σουίτες και τα άλλα δύο είναι κανονικές θέσεις. Τα άλλα χαρακτηριστικά του είναι ότι περιλαμβάνει εστιατόριο και έξι μπαρ.

Είναι έδρα της ομάδας Modo Hockey για το Χόκεϊ επί πάγου. Επίσης ο τρίτος ημιτελικός του εθνικού φεστιβάλ της Σουηδίας που αποφασίζει το τραγούδι που θα στείλει η χώρα στην Eurovision ("Melodifestivalen") κάθε χρόνο, έγινε εδώ το 2007 αλλά και το 2010 αυτή την φορά για τον πρώτο ημιτελικό. Άλλοι γνωστοί καλλιτέχνες που έδωσαν συναυλίες εδώ είναι οι: Alice Cooper, Thin Lizzy, Michael W. Smith και τους Kent. Άλλο σημαντικό γεγονός ήταν η διεξαγωγή του ευρωπαϊκού πρωτάθληματος Κέρλινγκ το 2008. Το Νοέμβριο του 2009 ανακοινώθηκε ότι η εταιρεία Fjällräven πήρε τα δικαιώματα για την ονομασία του γηπέδου και από τον Ιανουάριο του 2010 το γήπεδο ονομάζεται Fjällräven Center.
Το 2018, φιλοξένησε τον 4ο ημιτελικό του Melodifestivalen. 


Κατηγορία:Αίθουσες συναυλιών στη Σουηδία
Επαρχία Μακά

thumb|right|300px|Επαρχία Μακά
Η Επαρχία Μακά (αραβικά: مكة) είναι η πολυπληθέστερη επαρχία της Σαουδικής Αραβίας με πληθυσμό 5.797.971 κατοίκους και έκταση 164.000 τετραγωνικά χιλιόμετρα. Πρωτεύουσα είναι η Μέκκα και η επαρχία είναι γνωστή κυρίως ότι σ'αυτήν βρίσκεται ο ιερός τόπος των μουσουλμάνων, η Μέκκα.
Κυριάκος Διακογιάννης

Ο Κυριάκος Διακογιάννης (28 Αυγούστου 1927 - 21 Αυγούστου 2018) ήταν Έλληνας δημοσιογράφος, συγγραφέας και αθλητής.
Αντώνιος Δαμιανός

Ο Αντώνιος Δαμιανός (1875 - 24 Ιουνίου 1931) ήταν Έλληνας δικηγόρος και πολιτικός.
Τζετσούν Πέμα

Η Τζετσούν Πέμα (Jetsun Pema, 1990-) είναι η σημερινή βασίλισσα του Μπουτάν.
Σερντάν Σακίρι

Ο Σερντάν Σακίρι ("Xherdan Shaqiri"· προφορά στα αλβανικά: [dʒɛrˈdan ʃaˈciɾi], Τζερντάν Σακίρι, γενν. 10 Οκτωβρίου 1991) είναι Ελβετός ποδοσφαιριστής με καταγωγή από την Αλβανία, και αγωνίζεται στη Λίβερπουλ στη θέση του μεσοεπιθετικού. Γεννήθηκε στις 10 Οκτωβρίου 1991 στο Τζιλάν του Κοσόβου από Αλβανούς γονείς και έχει τρία αδέρφια.

Έχει αγωνιστεί στη Βασιλεία, στην Μπάγερν Μονάχου, στην Ίντερ και στη Στόουκ Σίτι. Με την Εθνική Ελβετίας έχει αγωνιστεί στο Μουντιάλ 2014, στο Euro 2016, στο Μουντιάλ 2018 και στο Euro 2020.
Καταλανική λογοτεχνία

Με τον όρο Καταλανική λογοτεχνία περιγράφεται το σύνολο των λογοτεχνικών κειμένων που έχουν γραφεί στα καταλανικά. Επομένως συμπεριλαμβάνονται σε αυτή όλοι οι καταλανόφωνοι συγγραφείς που προέρχονται κυρίως από την Καταλονία, τη Βαλενθιανική Χώρα, τις Βαλεαρίδες Νήσους και τη γαλλική Βόρεια Καταλονία.

Το πρώτο λογοτεχνικό κείμενα στα καταλανικά θεωρούνται οι "Omilies d'Organyà" ('Κηρύγματα του Οργανιά'), μια μετάφραση θρησκευτικών εκκλησιαστικών κηρυγμάτων από τα οξιτανικά των τελών του 12ου αιώνα. Κατά τον Ύστερο Μεσαίωνα άνθισε ιδιαίτερα μια οξιτανικής επιρροής προφορική λογοτεχνική κουλτούρα, αυτή των τροβαδούρων, την οποία ωστόσο ήρθε να αποκαθηλώσει ο πρώτος κατεξοχήν συγγραφέας στα καταλανικά, Ραμόν Λιουλ και ο Βαλενθιανικός Χρυσός Αιώνας, που απεμπόλησε τον οξιτανικό χαρακτήρα και διαμόρφωσε το κλασικό πρότυπο της λογοτεχνικής καταλανικής γλώσσας. Ο Χρυσός Αιώνας (15ος αιώνας) είδε συγγραφείς όπως ο ποιητής Αουζιάς Μαρκ και ο πεζογράφος Ζοανότ Μαρτορέλ να εκδίδουν σημαντικά έργα που ωστόσο δεν είχαν ιδιαίτερη συνέχεια μέσα στο χρόνο λόγω της εισόδου των καταλανόφωνων χωρών στην λεγόμενη «περίοδο της Παρακμής». 

Στα νέα πλαίσια της Ισπανικής Μοναρχίας (1515 κι έπειτα) το Στέμμα της Αραγόνας υποχώρησε αισθητά μπροστά στη δημογραφική, πολιτική και πολιτισμική άνθηση του Στέμματος της Καστίλης που δεν άργησε να περιορίσει την καταλανόφωνη κουλτούρα κυρίως στη Βαλένθια. Πρώιμο τέτοιο παράδειγμα αποτελεί ο αναγεννησιακός ποιητής από τη Βαρκελώνη, Ζοάν Μποσκά, γνωστότερος ως Χουάν Μποσκάν.

Η απουσία σημαντικών λογοτεχνικών δημιουργιών στα καταλανικά φάνηκε να ανατρέπεται τρεις περίπου αιώνες μετά με την Καταλανική Αναγέννηση ("Renaixença", 'Ρεναϊσένσα'). Από το 1833 κι έπειτα η καταλανική λογοτεχνία στην Καταλονία, τη Βαλένθια και τις Βαλεαρίδες αναζωογονείται με μορφές όπως τον Ζασίν Μπερδαγέ και τον Μπίκτορ Μπαλαγέ ενώ ο μοντερνισμός στην ποίηση βρήκε τη μεγαλύτερή του έκφραση στο πρόσωπο του Ζοάν Μαραγάλ. Στη Βόρεια Καταλονία κύριος εκπρόσωπος της καταλανικής λογοτεχνίας είναι ο Ζοζέπ Σεβαστιά Πονς. Η κανονικοποίηση που επήλθε στο πρώτο τρίτο του 20ού αιώνα, στην οποία βοήθησε τα μέγιστα η ίδρυση του Ινστιτούτου Καταλανικών Μελετών το 1906, ανατράπηκε από τη νίκη των εθνικιστών στον Ισπανικό Εμφύλιο, που απαγόρεψαν τη χρήση και την ευρεία κυκλοφορία άλλων γλωσσών πέραν της ισπανική. Η καταλανική λογοτεχνική παραγωγή στο εσωτερικό περιορίστηκε αλλά σταδιακά ανέκαμψε και από το τέλος της δικτατορίας το 1975 βρίσκεται σε διαρκή άνοδο, έχοντας κατακτήσει ένα σταθερό κοινό και σταθερή παρουσία στους καταλόγους των μεγαλύτερων ισπανικών εκδοτικών οίκων.
Παρίσης Καλλιγκάτσης

Ο Παρίσης Καλλιγκάτσης του Χρήστου (και Καλιγκάτσης, 1896-1979) ήταν Έλληνας δικηγόρος και πολιτικός, ο οποίος υπηρέτησε ως βουλευτής Πέλλας και ως υφυπουργός. Ήταν παντρεμένος με τη Χρυσούλα Καλλιγκάτση και είχαν μία κόρη, τη Σίσυ.
Hovet

Το Hovet (παλιά γνωστό ως Johanneshovs Isstadion) είναι κλειστό γήπεδο στην Στοκχόλμη. Το γήπεδο χρησιμοποιείται κυρίως για αγώνες χόκεϊ επί πάγου,συναυλίες και για εταιρικές εκδηλώσεις. Το γήπεδο άνοιξε το 1955 σαν υπαίθριος χώρος, ωστόσο η οροφή προστέθηκε το 1962 και ο εσωτερικός χώρος έχει αλλάξει σημαντικά αφού έγινε ανακαίνιση το 2002. Το γήπεδο είναι έδρα των ομάδων χόκεϊ της ΑΪΚ Στοκχόλμης και της Djurgårdens IF. Η επίσημη χωρητικότητα είναι 8.094 θεατές για αγώνες χόκεϊ επί πάγου και 8.300 για συναυλίες.
Περικλής Αντωνόπουλος

Ο Περικλής Αντωνόπουλος του Παναγιώτη (1896 - 23 Ιουλίου 1961) ήταν Έλληνας αξιωματικός του Πολεμικού Ναυτικού. Υπηρέτησε ως Αρχηγός ΓΕΝ την περίοδο 1947-1951.
Πασχαλία Τραυλού

Η Πασχαλία Τραυλού (1970) είναι Ελληνίδα μυθιστοριογράφος.
Κωστάκης Ανθόπουλος Πασάς

Ο Κωστάκης Ανθόπουλος Πασάς (τουρκικά: Kostaki Antopulos Paşa, 1835 - 1902) ήταν ανώτατος υπάλληλος της Οθωμανικής Αυτοκρατορίας και γενικός διοικητής της Κρήτης, ελληνικής καταγωγής.

Γεννήθηκε στην Κωνσταντινούπολη και σε ηλικία 42 ετών διορίστηκε γερουσιαστής, έπειτα από την παραχώρηση του πρώτου συντάγματος από το Σουλτάνο.

Δίδαξε ως καθηγητής στο ναυτικό οθωμανικό κολέγιο και εισήλθε στο νομικό τμήμα της τουρκικής υπηρεσίας, με συνεχή ανέλιξη ως τη θέση του αυτοκρατορικού δικαστή του Ανωτάτου Εφετείου της Τουρκίας.

Το 1887 ανέλαβε Γενικός Διοικητής Κρήτης.

Το 1895 έγινε πρεσβευτής στο Λονδίνο, θέση που είχε όταν απεβίωσε το 1902. Ο τάφος του βρίσκεται στη Μονή Αγίου Γεωργίου Κρημνού.
Βουλγαρική Εθνική Τηλεόραση

Η Βουλγαρική Εθνική Τηλεόραση (βουλγ: "Българска национална телевизия", Bŭlgarska natsionalna televiziya, συντ: BNT) είναι ο δημόσιος ραδιοτηλεοπτικός φορέας της Βουλγαρίας.
SuperSport

Το SuperSport είναι μια ομάδα τηλεοπτικών καναλιών της Νότιας Αφρικής στα οποία μεταδίδονται αθλητικοί αγώνες. Αυτά τα κανάλια ανήκουν στη Naspers και εμπεριέχονται στη δορυφορική υπηρεσία DStv της MultiChoice. Το SuperSport παρέχει επίσης αθλητική κάλυψη σε διάφορες αφρικανικές χώρες. Θεωρείται ως ο μεγαλύτερος πάροχος αθλητικών τηλεοπτικών θεαμάτων στη Νότιο Αφρική, την Αφρική, και τον κόσμο.

Το SuperSport είναι μακράν ο ραδιοτηλεοπτικός φορέας που προσφέρει το ευρύτερο φάσμα αθλημάτων. Μερικά από τα αθλήματα που μπορούν να προβληθούν στα κανάλια του περιλαμβάνουν: ράγκμπι, κρίκετ, ποδόσφαιρο, γκολφ, αντισφαίριση, μηχανοκίνητο ποδήλατο, ποδηλασία, πυγμαχία, πάλη, στίβο και εκδρομές. Είναι ο μεγαλύτερος ραδιοτηλεοπτικός φορέας στον κόσμο ζωντανών αγώνων ράγκμπι και κρίκετ, καθώς και ποδοσφαιρικών αγώνων της Πρέμιερ Λιγκ.

Τα περισσότερα προγράμματα μεταδίδονται στα αγγλικά. Ορισμένοι αγώνες, όπως οι μεγάλοι αγώνες ράγκμπι, διαθέτουν εναλλακτικά soundtracks, συμπεριλαμβανομένων των σχολίων στα αφρικάανς. Διάφοροι αγώνες μεταδίδονται επίσης σε υψηλή ευκρίνεια.
Τζωρτζ Φίλιπς Μποντ

Ο Τζωρτζ Φίλιπς Μποντ ("George Phillips Bond", 20 Μαΐου 182517 Φεβρουαρίου 1865) ήταν Αμερικανός αστρονόμος, γιος του επίσης αστρονόμου Γουίλιαμ Κ. Μποντ. Κάποιες πηγές δίνουν το έτος γεννήσεώς του ως 1826.

Τα πρώιμα ενδιαφέροντα του Τζωρτζ ήταν η φύση και τα πτηνά, αλλά μετά τον θάνατο του μεγαλύτερου αδελφού του αισθάνθηκε την υποχρέωση να ακολουθήσει το επάγγελμα του πατέρα του, τον οποίο και διαδέχθηκε ως διευθυντής του Αστεροσκοπείου του Χάρβαρντ, από το 1859 μέχρι τον θάνατό του. Επίσης, εξάδελφός του ήταν ο Έντουαρντ Σ. Χόλντεν, ο πρώτος διευθυντής του ιστορικού Αστεροσκοπείου Λικ.

Ο Τζωρτζ Μποντ υπήρξε ο πρώτος άνθρωπος που φωτογράφησε ένα άστρο (τον Βέγα, το 1850) και ο πρώτος που φωτογράφησε ένα διπλό άστρο (τον (Μιζάρ, το 1857). Γενικότερα, υπεστήριξε ότι η φωτογραφία μπορούσε να χρησιμοποιηθεί για να μετρηθεί το φαινόμενο μέγεθος των άστέρων.

Ο Τζωρτζ Μποντ ανεκάλυψε πολλούς κομήτες, υπολογίζοντας και τις τροχιές τους. Μελέτησε επίσης τον Κρόνο και το Μέγα Νεφέλωμα του Ωρίωνος. Μαζί με τον πατέρα του ανεκάλυψαν τον δορυφόρο Υπερίωνα του Κρόνου (που ανακαλύφθηκε ανεξάρτητα και από τον Βρετανό αστρονόμο Ουίλιαμ Λάσελ). Εκτός από τις συνεισφορές του στην αστρονομία, ο Μποντ επισκόπησε τα Λευκά Βουνά του Νιου Χάμσαϊρ.

Ο Τζωρτζ Φίλιπς Μποντ πέθανε από φυματίωση πριν συμπληρώσει το τεσσαρακοστό έτος της ηλικίας του. Το έτος του θανάτου τιμήθηκε με το χρυσό μετάλλιο της Βασιλικής Αστρονομικής Εταιρείας.
Invaders Must Die

Το Invaders Must Die είναι ο πέμπτος δίσκος του αγγλικού συγκροτήματος ηλεκτρονικής μουσικής, The Prodigy. Κυκλοφόρησε στις 23 Φεβρουαρίου του 2009 από τη νέα δισκογραφική εταιρία της μπάντας, Take me to the Hospital, και διανεμήθηκε από την Cooking Vinyl. Το άλμπουμ έγινε εμπορική επιτυχία, τα πήγε καλύτερα από το Always Outnumbered, Never Outgunned. Σε αντίθεση με την εμπορική αυτή επιτυχία, υπήρχαν ανάμεικτες αντιδράσεις από τους κριτικούς. Έχει βγάλει τέσσερα singles: το ομώνυμο, και τα "Take me to the hospital", "Warrior's dance" και "Omen".
BwinΣΠΟΡ FM 94.6

thumb|right|Παλιό λογότυπο (2014-2016)

Ο BwinΣΠΟΡ FM 94.6 είναι αθλητικός ραδιοφωνικός σταθμός που ανήκει στον Όμιλο ΣΚΑΪ. Εδρεύει στο κτήριο των εγκαταστάσεων του ΣΚΑΪ, στο Νέο Φάληρο, στον Πειραιά.
Ιωάννης Αρδάμης

Ο Ιωάννης Αρδάμης (1907 – 9 Νοεμβρίου 1958) ήταν Έλληνας δημοσιογράφος. 

Γεννήθηκε στις Καρυές Λακωνίας. Ξεκίνησε τη δημοσιογραφική του σταδιοδρομία το 1930 και ήταν αρχισυντάκτης της εφημερίδας "Βραδυνή". Ήταν επίσης αρχισυντάκτης στην εβδομαδιαία επιθεώρηση "Ανεξαρτησία". Διετέλεσε και ανταποκριτής εφημερίδων του εξωτερικού. Πέθανε αιφνίδια από καρδιακή προσβολή, σε ηλικία μόλις 51 ετών. Κηδεύτηκε από το Πρώτο Νεκροταφείο.
Παύλος Πασχαλίδης

Ο Παύλος Πασχαλίδης είναι Έλληνας πρώην ποδοσφαιριστής, ο οποίος αγωνίστηκε ως επιθετικός κατά τις δεκαετίες του '50 και του '60 στις ομάδες του ΠΑΟΔ, του Άρη και του Παναιγιάλειου. Επίσης, είναι ο πρώτος παίκτης που πέτυχε γκολ στην Α' Εθνική για την ομάδα του Άρη.
Ηλίας Χατζοπλάκης

Ο Ηλίας Χατζοπλάκης του Σωκράτη (1935 - 7 Φεβρουαρίου 2014) ήταν Έλληνας δικηγόρος και πολιτικός, βουλευτής με το ΠΑΣΟΚ στην Καρδίτσα από το 1977 ως το 1985.
Αγριόγατα της άμμου

Η Αγριόγατα της άμμου ("Felis margarita"), επίσης γνωστή ως Αγριόγατα των αμμολόφων, είναι ένα Αιλουροειδές, που ανήκει στο γένος Φέλις, της οικογένειας των Αιλουρίδων. Η αγριόγατα της άμμου, είναι το μοναδικό είδος των Αιλουρίδων που ζει πρωτίστως σε πραγματικές ερήμους. Αυτή η μικρή αγριόγατα είναι ευρέως διαδεδομένη στις ερήμους της Βορείου Αφρικής και της Νοτιοδυτικής και Κεντρικής Ασίας. Από το 2002, έχει χαρακτηρισθεί ως "Προ Απειλής" από την IUCN επειδή ο πληθυσμός θεωρείται κατακερματισμένος και μικρός με μια τάση μείωσης.

Οι αγριόγατες της ερήμου απαντούν τόσο σε αμμώδεις όσο και σε πετρώδεις ερήμους, ζώντας σε περιοχές μακριά από νερό. Έχοντας πόδια με παχύ τρίχωμα, είναι καλά προσαρμοσμένες στις ακραίες συνθήκες ενός ερημικού περιβάλλοντος και ανθεκτική σε εξαιρετικά υψηλές ή χαμηλές θερμοκρασίες.

Ο Βικτόρ Λος ήταν ο πρώτος Ευρωπαίος που περιέγραψε την αγριόγατα της άμμου το 1858 βασιζόμενος σε ένα δείγμα που βρέθηκε στην αλγερινή Σαχάρα. Πρότεινε να ονομαστεί το είδος "Felis margarita" προς τιμήν του Ζαν Ωγκύστ Μαργκερίτ, που ήταν επικεφαλής της αποστολής.
New Theatre

Το New Theatre (τσεχικά: Nové divadlo, ελληνικά: Νέο θέατρο) είναι θέατρο στο Πίλζεν της Τσεχίας. Η κατασκευή κόστισε περίπου 880 εκατομμύρια CZK (Κορόνες Τσεχίας). Τα εγκαίνια έγιναν με ένα αφιέρωμα στον Μπέντριχ Σμέτανα και το έργο του "The Bartered Bride." Ο σχεδιασμός του κτηρίου έγινε από την πορτογαλική εταιρεία 'Contemporânea Lda', αλλά μόνο για την αρχή, γιατί τα οικονομικά δεν συμβαδίζανε με το αποτέλεσμα. Αργότερα η κατασκευή παραδόθηκε στην εταιρεία 'Helika', υπό την ηγεσία του Vladimíra Kružíka. Σύμφωνα με την πρόταση της εταιρείας, θα κτιζόταν ένα συγκρότημα από δύο κτήρια: ένα το παρόν θέατρο και το άλλο για υπηρεσίες. Το κτήριο έχει πέντε ορόφους και βρίσκεται στον πολυσύχναστο δρόμο "Jízdeckou" της πόλης.
Κατηγορία:Κτίρια και κατασκευές στην Τσεχία
Βασίλειος Βραχνός

Ο Βασίλειος Βραχνός του Παναγιώτη (Ναύπλιο, 1887 – Αθήνα, 7 Μαρτίου 1971) ήταν Έλληνας στρατιωτικός, περισσότερο γνωστός από τον ηγετικό του ρόλο κατά τον Ελληνοιταλικό Πόλεμο του 1940–41 και μεταπολεμικά ως πολιτικός του Ελληνικού Συναγερμού Επί κυβερνήσεως του Παπάγου, υπηρέτησε ως υφυπουργός Εσωτερικών για βραχύβια θητεία.
Αμινά Γκουρίμπ

Η Αμινά Γκουρίμπ (Bibi Ameenah Firdaus Gurib-Fakim, GCSK, CSK, PhD (γενν. στις 17 Οκτωβρίου 1959) είναι επιστήμονας ειδική σε θέματα βιοποικιλότητας και Πρόεδρος του Μαυρίκιου από τον Ιούνιο του 2015 ως τις 23 Μαρτίου 2018. Ως πρόεδρος είναι αρχηγός κράτους και αρχηγός του στρατού.
Τον Δεκέμβριο του 2014 προκάλεσε αίσθηση όταν έγινε γνωστή η υποψηφιότητά της με τη συμμαχία Λεπέπ. Έπειτα από την παραίτηση του Κέιλας Πραγκ στις 29 Μαΐου 2015, αμφότεροι ο πρωθυπουργός Άνρουντ Τζάγκνοτ και ο ηγέτης της αντιπολίτευσης Πολ Μπερενζέ, καλωσόρισαν θετικά το διορισμό της, ο οποίος εγκρίθηκε ομόφωνα σε ψηφοφορία στην Εθνοσυνέλευση.

Είναι η πρώτη γυναίκα που εξελέγη πρόεδρος της χώρας και η 3η γυναίκα αρχηγός κράτους μετά την Ελισάβετ Β΄ και την υπηρεσιακή πρόεδρο (2012) Μονίκ Οχσάν Μπελεπό.

Τον Μάρτιο του 2018 παραιτήθηκε από πρόεδρος, εξαιτίας της φερόμενης ανάμιξής της σε οικονομικό σκάνδαλο. 

Σήμερα η Γκουρίμπ είναι διευθύντρια του Ερευνητικού Κέντρου CIDP Research & Innovation (πρώην ονομασία Cephyr, Centre for Phytotherapy Research) όπου αφιερώνει το χρόνο της στην έρευνα των ιατρικών και διατροφικών προεκτάσεων που έχουν τα ιθαγενή φυτά στον Μαυρίκιο.
 Προηγουμένως, ήταν καθηγήτρια Οργανικής Χημείας στο Πανεπιστήμιο του Μαυρίκιου (2001) και εν συνεχεία υπηρέτησε ως πρόεδρος του Επιστημονικού Τμήματος και αντιπρύτανης (2004–2010). Έχει επίσης εργαστεί στο Ερευνητικό Συμβούλιο του Μαυρίκιου ως διευθύντρια έρευνας (1995–1997). Είχε την προεδρία του Διεθνούς Συμβουλίου για την Επιστημονική Ένωση- στο Τοπικό Γραφείο της Αφρικής (2011–2014).
Γιάννης Μηλιός

Ο Γιάννης Μηλιός (Αθήνα, 1952) είναι Έλληνας μηχανικός και κοινωνικός επιστήμονας με έμφαση στη μαρξιστική οικονομία. Εργάζεται ως τακτικός καθηγητής στο Εθνικό Μετσόβειο Πολυτεχνείο, στο οποίο διδάσκει από το 1981. Πρόεδρος του Διοικητικού Συμβουλίου του Φεστιβάλ Αθηνών–Επιδαύρου (2016-2019).

Έχει συγγράψει αρκετά βιβλία και άρθρα κυρίως στα ελληνικά και στα αγγλικά. Από το 1983 είναι διευθυντής του περιοδικού οικονομικής και πολιτικής θεωρίας "Θέσεις".
Μιγκέλ Ιδάλγο ι Κοστίγια

Ο Μιγκέλ Ιδάλγο ι Κοστίγια ("Miguel Hidalgo y Costilla", 8 Μαΐου 1753 – 30 Ιουλίου 1811) ήταν μιγάς ιερέας από το Μεξικό και ηγέτης του πολέμου ανεξαρτησίας του Μεξικού.
Αντνάν Γιανουζάι

Ο Αντνάν Γιανουζάι ("Adnan Januzaj", 5 Φεβρουαρίου 1995) είναι Βέλγος ποδοσφαιριστής, ο οποίος αγωνίζεται ως πλάγιος μέσος στην Ρεάλ Σοσιεδάδ.
Αγριόγατος του Ιριομότε

Ο Αγριόγατος του Ιριομότε ("Prionailurus bengalensis iriomotensis") είναι ένα υποείδος της Λεοπαρδογαλής ("Prionailurus bengalensis"), που ζει αποκλειστικά στην Ιαπωνική νήσο του Ιριομότε. Έχει χαρακτηρισθεί ως «"Κρισίμως Κινδυνεύον"» από την IUCN από το 2008, καθώς ο πληθυσμός τους είναι μικρότερος από 250 άτομα, μειώνεται διαρκώς και αποτελείται από έναν μοναδικό υποπληθυσμό. Από το 2007, υπολογίζεται ότι έχουν απομείνει μόνο 100-109.

Στα ιαπωνικά ονομάζεται . Στις τοπικές διαλέκτους της γλώσσας Γιεγιάμα, είναι γνωστός ως , και .
Κόλιν Μπελ

Ο Κόλιν Μπελ ("Colin Bell", 26 Φεβρουαρίου 1946 - 5 Ιανουαρίου 2021) ήταν Άγγλος ποδοσφαιριστής που γεννήθηκε στο Χέσλεντεν ("Hesleden"), στο Κάουντρι Ντέρχαμ. Το μεγαλύτερο μέρος της καριέρας του ξόδεψε στη Μάντσεστερ Σίτι όπου και απέκτησε το παρατσούκλι "Ο Βασιλιάς του Κίππαξ". Στο Έτιχαντ Στέιντιουμ, το γήπεδο της Μάντσεστερ Σίτι, υπάρχει μια κερκίδα που ονομάζεται "Η κερκίδα του Κόλιν Μπελ (The Colin Bell Stand)".
Στρατής Αξιώτης

Ο Στρατής Αξιώτης είναι Λέσβιος ζωγράφος, ο οποίος γεννήθηκε στον Σκόπελο Λέσβου το 1907 και απεβίωσε στις 2 Δεκεμβρίου 1994 στη Γέρα Λέσβου.
Βάισενμπουργκ ιν Μπάιερν

Το Βάισενμπουργκ ιν Μπάιερν (επίσης γνωστό παλαιότερα ως "Βάισενμπουργκ ιμ Νόρντγκαου") είναι πόλη της Γερμανίας στη Βαυαρία, πρωτεύουσα του νομού Βάισενμπουργκ-Γκουντσενχάουζεν. Το 2010 ο πληθυσμός του ανερχόταν στις 17.513 κατοίκους.

Το Βάισενμπουργκ υπήρξε Ελεύθερη Αυτοκρατορική Πόλη για διάστημα 500 ετών.
Γιαν Ντε Γιόνγκε

Ο Γιαν Ντε Γιόνγκε είναι Ολλανδός προπονητής ποδοσφαίρου και πρώην ποδοσφαιριστής. Ως ποδοσφαιριστής συμμετείχε στις ΦΚ Χρόνινγκεν, ΣΚ Χέρενφεν και FC ΦΚ Έμεν. Στην προπονητική του καριέρα ανέλαβε τις ΦΚ Έμεν, Ντε Χράαφσχαπ, ΣΚ Χέρενφεν, Χεράκλες Αλμέλο και Νέα Σαλαμίνα Αμμοχώστου.
Φοίβος Κούτσικας

Ο Φοίβος Κούτσικας (1933 — 12 Απριλίου 1994) ήταν Έλληνας δικηγόρος και πολιτικός, βουλευτής Μεσσηνίας με το ΠΑΣΟΚ από το 1981 ως το 1989.

Προκάλεσε τη δίκη των χουντικών στη μεταπολίτευση, καταθέτοντας μήνυση μαζί με τους γνωστούς δικηγόρους Αλ. Λυκουρέζο, Ευάγγ. Γιαννόπουλο, Γ. Κασιμάτη και Κ. Αναγνωστάκη.
Sony Alpha 7R II

μικρογραφία|Sony Alpha 7R II
Η Sony Alpha 7R II είναι μοντέλο φωτογραφικής μηχανής πλήρους καρέ (35.9mm x 24.0mm), της οποίας η κυκλοφορία ανακοινώθηκε από τη Sony στης 10 Ιουνίου του 2015. Μέχρις στιγμής έχει το μεγαλύτερο αισθητήρα, στη κατηγορία του, ένας CMOS με οπίσθιο φωτισμό. Η ανάλυση που προσφέρει το συγκεκριμένο μοντέλο είναι 42 Mpix (7974 x 5316). Άλλα χαρακτηριστικά της είναι το υβριδικό σύστημα εστίασης, η ικανότητα λήψης βίντεο μέχρι 4Κ και εύρος ISO 100-25.600, το οποίο επεκτείνεται από 50 μέχρι 102.400.

Η Sony Alpha 7R II κέρδισε το βραβείο της TIPA το 2016 στην κατηγορία καλύτερη επαγγελματική mirroless.
Ευρωπαϊκοί Αγώνες 2015

Οι Ευρωπαϊκοί Αγώνες 2015, επίσης γνωστοί ως Μπακού 2015 ή Ευρωπαϊκοί Αγώνες Μπακού 2015 (αζερικά: "Bakı 2015 Avropa Oyunları"), είναι η εναρκτήρια έκδοση των Ευρωπαϊκών Αγώνων, ενός διεθνούς πολυαθλητικού γεγονότος για αθλητές που αντιπροσωπεύουν τις Εθνικές Ολυμπιακες Επιτροπές (ΕΟΕ) της Ευρώπης. Οι αγώνες διεξήχθησαν στο Μπακού του Αζερμπαϊτζάν, από τις 12 έως τις 28 Ιουνίου 2015, και περιέλαβε περισσότερους από 6.000 αθλητές από 50 ΕΟΕ αγωνιζόμενους σε 20 αθλήματα.

Οι Αγώνες έχουν επικριθεί από παρατηρητές ανθρωπίνων δικαιωμάτων, αφότου αντίπαλοι του καθεστώτος φυλακίστηκαν ενώ επίσης σε ξένους δημοσιογράφους που θεωρήθηκαν επικριτικοί προς το καθεστώς δεν επετράπη η είσοδος στην χώρα.

Τους αγώνες άνοιξε η Διάσημη Αμερικανίδα Τραγουδίστρια Lady Gaga , ερμηνεύοντας το Imagine του Τζόν Λέννον.
Εκλεκτοράτο της Κολωνίας

Το Εκλεκτοράτο της Κολωνίας (), σε ορισμένες περιπτώσεις αναφερόμενο και ως Εκλεκτορική Κολωνία (), ήταν εκκλησιαστικό πριγκιπάτο της Αγίας Ρωμαϊκής Αυτοκρατορίας και υφίστατο από τον 10ο αιώνα έως τις αρχές του 19ου αιώνα. Αποτελείτο από προσωρινές κτήσεις της Ρωμαιοκαθολικής Αρχιεπισκοπής της Κολωνίας (). Κυβερνιόταν από τον Αρχιεπίσκοπο υπό την ιδιότητά του ως πρίγκιπα-εκλέκτορα. Υπήρχαν άλλοι δύο εκκλησιαστικοί πρίγκιπες-εκλέκτορες της Αυτοκρατορίας: ο Εκλέκτορας του Μάιντς και ο Εκλέκτορας της Τριρ. Ο Αρχιεπίσκοπος-Εκλέκτορας της Κολωνίας ήταν επίσης Αρχικαγκελάριος της Ιταλίας (ένα από τα τρία απαρτίζοντα την Αγία Ρωμαϊκή Αυτοκρατορία βασίλεια, τα άλλα δύο ήταν η Γερμανία και η Βουργουνδία) και, ως εκ τούτου, ήταν δεύτερος μεταξύ όλων των εκκλησιαστικών και κοσμικών πριγκίπων της Αυτοκρατορίας, μετά τον Αρχιεπίσκοπο-Εκλέκτορα του Μάιντζ και προ αυτού της Τριρ.

Πρωτεύουσα του εκλεκτοράτου ήταν η Κολωνία έως ότου ο Εκλέκτορας μετεγκαταστάθηκε στην Βόννη (μετά την ήττα του 1288), προκειμένου να αποφύγει οποιαδήποτε σύγκρουση δικαιοδοσίας με τις αρχές της Ελεύθερης Πόλης της Κολωνίας, η οποία είχε πετύχει να ξεφύγει σε μεγάλο βαθμό της εξουσίας του. Το Εκλεκτοράτο εκκοσμικεύτηκε βάσει της ρύθμισης της Αυτοκρατορικής Δίαιτας του 1803 (Reichsdeputationshauptschluss ).

Το μέγεθος των εδαφών του Εκλεκτοράτου της Κολωνίας ήταν μικρότερο αυτού της Αρχιεπισκοπής της Κολωνίας, η οποία περιελάμβανε υπαγόμενες σε αυτήν επισκοπές όπως αυτή της Λιέγης και του Μύνστερ (δείτε τον παρακάτω χάρτη).
Δημοσιογραφικός Οργανισμός Λαμπράκη

Ο Δημοσιογραφικός Οργανισμός Λαμπράκη (ΔΟΛ) ήταν ελληνική εταιρεία μέσων μαζικής ενημέρωσης. Ιδρύθηκε το 1922 από τον Δημήτριο Λαμπράκη.

Από το 1957, ιδιοκτήτης ήταν ο γιος του Χρήστος Λαμπράκης, και έχει διαδραματίσει κυρίαρχο ρόλο στην ελληνική δημοσιογραφία και πολιτική, ιδίως μέσω των εμβληματικών εφημερίδων Το Βήμα και Τα Νέα. Τον Μάιο του 2017, η ιδιοκτησία του ΔΟΛ πέρασε στην εταιρεία "Alter Ego Επιχείρηση Μέσων Μαζικής Ενημέρωσης Α.Ε." του Βαγγέλη Μαρινάκη.
Ακάλλη

Η Ακάλλη ήταν κόρη του Μίνωα και της Πασιφάης, πριγκίπισσα της Κρήτης.
Μπενεντίκτα Μπόκκολι

Η Μπενεντίκτα Μπόκκολι (ιταλικά: "Benedicta Boccoli", γεννημένη στο Μιλάνο στις 11 Νοεμβρίου 1966) είναι Ιταλίδα ηθοποιός.
Τζόελ Χάστινγκς Μέτκαλφ

Ο Τζόελ Χάστινγκς Μέτκαλφ (αγγλικά: "Joel Hastings Metcalf", 4 Ιανουαρίου 186623 Φεβρουαρίου 1925) ήταν Αμερικανός ερασιτέχνης αστρονόμος και πάστορας.
Αλιμέ Σουλτάν

Η Χαλιμέ Σουλτάν ή Αλιμέ Σουλτάν (οθ. τουρκικά: عالمہ سلطان‎) (τουρκικά: "Halime Sultan ή Alime Sultan", 1571 - 1623) ήταν η πρώτη σύζυγος του σουλτάνου Μωάμεθ Γ΄ και μητέρα του Μουσταφά Α΄. Αλιμέ σημαίνει καλλιεργημένη ή σοφή. Ήταν de facto αντιβασιλέας ως Βαλιντέ Σουλτάν από τις 22 Νοεμβρίου 1617 μέχρι της 26 Φεβρουαρίου 1618 και τις 19 Μαΐου 1622.

Ο πλήρης τίτλος ήταν: Devletlu İsmetlu Halime Valide Sultan Aliyyetü'ş-Şân Hazretleri

Ο γιος της Χαλιμέ Σουλτάν, ο [[Μουσταφά Α΄|Μουσταφά Α]]΄
Χένρι ο Επικίνδυνος

Το Χένρι ο Επικίνδυνος είναι αμερικανική κωμική τηλεοπτική σειρά, η οποία μεταδίδεται από το Nickelodeon. Η σειρά δημιουργήθηκε από τους Νταν Σνάιντερ και Ντάνα Όλσεν. Στις 13 Μαρτίου του 2014, συμφωνήθηκε να παραχθούν 20 επεισόδια για τη σειρά. Στη σειρά πρωταγωνιστούν οι Τζέις Νόρμαν ως Χένρι Χαρτ, Κούπερ Μπαρνς ως Κάπτεν Μαν, Ριέλε Ντάουνς ως Σάρλετ, Σον Ράιαν Φοξ ως Τζάσπερ και Έλα Αντερσον ως Πάιπερ . Το πρώτο επεισόδιο, στις ΗΠΑ, έκανε πρεμιέρα στις 26 Ιουλίου του 2014 και ο υπόλοιπος κύκλος στις 13 Δεκεμβρίου του ίδιου έτους. Στην Ελλάδα, η σειρά έκανε πρεμιέρα στις 25 Απριλίου του 2015.

Στις 18 Νοεμβρίου του 2014, συμφωνήθηκε να παραχθεί ένας δεύτερος κύκλος που θα αποτελείται από 20 επεισόδια. Οι Τζέις Νόρμαν και Κούπερ Μπαρνς δήλωσαν σε συνέντευξή τους ότι ο δεύτερος κύκλος της σειράς θα κάνει πρεμιέρα, στις Ηνωμένες Πολιτείες, στις 12 Σεπτεμβρίου του 2015. Στην Ελλάδα, ο δεύτερος κύκλος ξεκίνησε στις 6 Φεβρουαρίου του 2016.
InSight

Το InSight είναι ρομπoτικός προσεδαφιστής ο οποίος εκτοξεύτηκε στις 5 Μαΐου του 2018 με προορισμό τον πλανήτη Άρη. Η αρχική εκτόξευση ήταν προγραμματισμένη για τον Μάρτιο του 2016 αλλά τελικά αναβλήθηκε. Το όνομά του είναι ακρωνύμιο των λέξεων «Εσωτερική Εξερεύνηση με τη χρήση Σεισμικής Έρευνας, Γεωδαισίας και Μεταφοράς Θερμότητας» (αγγλικά: "Interior Exploration using Seismic Investigations, Geodesy and Heat Transpo"rt). Προσεδαφίστηκε στην επιφάνεια του Άρη στις 26 Νοεμβρίου 2018.

Ο σκοπός της αποστολής είναι να τοποθετήσει έναν προσεδαφιστή, ο οποίος θα φέρει ένα σεισμόμετρο (το σεισμόμετρο τοποθετήθηκε με επιτυχία στις 19 Δεκεμβρίου 2018 :Αρχείο:PIA22956-1920x1200.jpg) και ένα διατρητικό μηχάνημα μέτρησης μεταφοράς θερμότητας, στην επιφάνεια του Άρη, με σκοπό να μελετήσει την πρώιμη γεωλογική του εξέλιξη. Η αποστολή αυτή μπορεί να φέρει νέα πολύτιμη γνώση για τους Πετρώδεις Πλανήτες του Ηλιακού Συστήματος - Ερμή, Αφροδίτη, Γη, Άρη - καθώς και το δορυφόρο της Γης, τη Σελήνη. Χρησιμοποιώντας την τεχνολογία του προσεδαφιστή Phoenix, ο οποίος προσεδαφίστηκε επιτυχώς το 2008, αναμένεται ότι το κόστος και ο κίνδυνος αποτυχίας θα είναι πολύ μικρά.
left|thumb|116x116px|Το λογότυπο του InSight
Το InSight ήταν αρχικά γνωστό ως GEMS, ακρωνύμιο του «Σταθμού Γεωφυσικής Παρακολούθησης» (αγγλικά: Geophysical Monitoring Station), αλλά άλλαξε όνομα στις αρχές του 2012 μετά από αίτημα της NASA. Ανάμεσα σε 28 προτάσεις που υποβλήθηκαν από το 2010, το InSight ήταν μία από τις 3 που επιλέχθηκαν για την τελική φάση του προγράμματος Discovery. Τον Μάιο του 2011, η κάθε πρόταση έλαβε το ποσό των 3 εκατομμυρίων δολαρίων, ώστε να αναπτυχθεί λεπτομερώς. Τον Αύγουστο του 2012, το InSight επιλέχθηκε προς ανάπτυξη και εκτόξευση.

Την αποστολή συντονίζει το «Εργαστήριο Αεριωθούμενης Προωθητικής» (αγγλικά: "Jet Propulsion Laboratory") της NASA, με τη συμμετοχή επιστημόνων από πολλές χώρες. Το κόστος της υπολογίζεται στα 425 εκατομμύρια δολάρια, χωρίς να υπολογίζεται και αυτό του οχήματος προσεδάφισης. Στις 19 Μαΐου 2014, η NASA ανακοίνωσε την έναρξη κατασκευής του προσεδαφιστή. Αργότερα, στις 27 Μαΐου του 2015, η NASA ανακοίνωσε ότι ξεκίνησαν οι δοκιμές για τον προσεδαφιστή.
Mikoyan-Gurevich MiG-3

Το Mikoyan-Gurevich MiG-3 () ήταν σοβιετικό μονοκινητήριο μονοθέσιο ελικοφόρο μαχητικό του Δευτέρου Παγκοσμίου Πολέμου. Ήταν εξέλιξη του προγενέστερου MiG-1 και σχεδιάστηκε στο Πειραματικό Σχεδιαστικό Γραφείο του Εργοστασίου Νο. 1 σε μια προσπάθεια διόρθωσης των ελαττωμάτων του MiG-1. Η παραγωγή των ΜiG-3 ξεκίνησε στο συγκεκριμένο στα μέσα Δεκεμβρίου του 1940 και συνεχίστηκε σε όλη την διάρκεια του 1941. Στην συνέχεια διακόπηκε, προκειμένου να ξεκινήσει η κατασκευή των περισσότερο σημαντικών για την πολεμική προσπάθεια αεροσκαφών εγγύς υποστήριξης Ilyushin Il-2.

Στις 22 Ιουνίου 1941, ημερομηνία έναρξης της Επιχείρησης Μπαρμπαρόσα, οι σοβιετικές αεροπορικές δυνάμεις διέθεταν περίπου χίλια αεροσκάφη συνολικά. Τα MiG-3 ήταν αναχαιτιστικά μεγάλου ύψους πτήσης, με συνέπεια να υστερούν σε επιδόσεις έναντι των γερμανικών μαχητικών (στα πρώτα στάδια της σύρραξης το Messerschmitt Bf 109) σε μεσαία και μικρά ύψη, όπου και διεξάγονταν κατά κύριο λόγο οι επιχειρήσεις. Άλλοι σύγχρονοι τύποι σοβιετικών μαχητικών επίσης είχαν ανώτερα πτητικά χαρακτηριστικά σε χαμηλά-μεσαία ύψη. Τον χειμώνα 1941-42 πολλά MiG-3 μετατράπηκαν σε μαχητικά-βομβαρδιστικά, χωρίς ικανοποιητικά αποτελέσματα. Σταδιακά τα εναπομείναντα μαχητικά πέρασαν στις Δυνάμεις Αναχαίτισης, με την όλη δύναμη να καθηλώνεται πριν το τέλος του πολέμου.
ΕΡΤ Λάρισας

Ο Ραδιοφωνικός Σταθμός Λάρισας (ΕΡΤ Λάρισας) είναι ο τοπικός ραδιοφωνικός σταθμός της ΕΡΑ στη Λάρισα και συγκεκριμένα στον νομό Λαρίσης. Συνεργάζεται μαζί με την ΕΡΤ Βόλου και μαζί αποτελούν το δίκτυο Θεσσαλίας της ΕΡΑ. Το πρόγραμμά του περιλαμβάνει ενημερωτικές εκπομπές τοπικού και περιφερειακού χαρακτήρα καθώς και εκπομπές πολιτισμού, περιβάλλοντος και αθλητισμού.
Θόδωρος Σπανόπουλος

Ο Θόδωρος Σπανόπουλος είναι Έλληνας πρώην ποδοσφαιριστής, ο οποίος αγωνιζόταν ως μέσος στην ομάδα του Άρη Θεσσαλονίκης από το 1956 ως το 1967.
Spartoo

Το Spartoo ("Σπαρτού") ξεκίνησε  το 2006 ως ένα ηλεκτρονικό κατάστημα πώλησης παπουτσιών στην Γκρενόμπλ της Γαλλίας. Με την πάροδο του χρόνου προσέθεσε δερμάτινα είδη και είδη ένδυσης και πλέον φιλοξενεί πάνω από 1000 διαφορετικές μάρκες.
Εδουάρδο Γιάνιες

Ο Εδουάρδο Γιάνιες ("Eduardo Yáñez", ισπανική : [eˈðwarðo ˈʝaɲes]), γεννημένος στις 25 Σεπτεμβρίου 1960 στην Πόλη του Μεξικού είναι μεξικανός ηθοποιός της τηλεόρασης και ταινίες.

Ο Γιάνιες γεννήθηκε στην Πόλη του Μεξικού, Μεξικό. Ζούσε με τη μητέρα και τους ετεροθαλείς αδελφούς του. Δεν συνάντησε ποτέ τον πατέρα του. 

Σαν παιδί, το όνειρό του ήταν να γίνει επαγγελματίας ποδοσφαιριστής, αλλά αργότερα προτίμησε την υποκριτική για μια μεγαλύτερη ευκαιρία. Ο παραγωγός Ερνέστο Αλόνσο είδε τη δυνατότητά του και του έδωσε το πρώτο του ρόλο στην σαπουνόπερα «Quiéreme Mucho».

Ο Γιάνιες παντρεύτηκε την πρώτη σύζυγό του, Αδριάνα Νόρμα Γκαρσία, το 1987. Είχαν έναν γιο που ονομάζεται Εδουάρδο Γιάνιες Τζ. Χωρίστηκαν τρία χρόνια αργότερα.

Το 1991, ο Γιάνιες μεταφέρθηκε στις ΗΠΑ, όπου εργάστηκε για δύο σαπουνόπερες για την Capital Vision: «Marielena» και «Guadalupe».

Αργότερα, εργάστηκε στο Χόλιγουντ, σε ταινίες όπως "Στριπτίζ", "Wild Things", και "Megiddo". Η πιο πρόσφατη αμερικανική ταινία του ήταν "The Punisher". Έχει επίσης εργαστεί σε τηλεοπτικές σειρές όπως "Savannah" και "Soldier of Fortune, Inc." Πιο πρόσφατα, εργάστηκε στο "Sleeper Cell" και "Cold Case".

Το 1996, ο Γιάνιες παντρεύτηκε την Φρανσέσκα Κρους, μια κουβανο-αμερικανίδα, που γνώρισε στο Μαϊάμι. Ζούσαν μεταξύ Λος Άντζελες και το Μαϊάμι. Τον Ιανουάριο του 2003 κατέθεσαν αίτηση διαζυγίου.

Το 2005, μετά από μια μακρά απουσία, ο Γιάνιες επέστρεψε στο Μεξικό και εμφανίστηκε σε μια σαπουνόπερα που ονομάστηκε «La Verdad Oculta».

Το 2008, πρωταγωνίστησε στο "Fuego En La Sangre", μια νέα έκδοση της κολομβιανής τηλενουβέλα "Pasión de Gavilanes"

Το 2009 πρωταγωνίστησε στην σαπουνόπερα "Corazón Salvaje" με τη Αρασέλι Αράμπουλα, κατευθυνόμενη από τον Σαλβαδόρ Μεχία για την Televisa.

Το 2011 εμφανίστηκε ως βενεζουελανός πολιτικός σε ένα επεισόδιο της δεύτερης σεζόν του .

Το 2012, ο Γιάνιες επέστρεψε στην Televisa να πρωταγωνιστήσει στην σαπουνόπερα "Amores verdaderos", στην οποία παίζει το ρόλο του Χοσέ Άνχελ Αρριάγα.

Το 2015, ο Γιάνιες πρωταγωνίστησε στην σαπουνόπερα Amores con Trampa, στην οποία παίζει το ρόλο του Φακούντο Καρμόνα.

Έχει εμφανιστεί σε 8 θεατρικές παραστάσεις, 13 σαπουνόπερες, 33 ταινίες (των οποίων 8 είναι στα αγγλικά).
Ύστερος Μεσαίωνας

Ο Ύστερος Μεσαίωνας ήταν η περίοδος της Ευρωπαϊκής ιστορίας που περιλαμβάνει τον 14ο και τον 15ο αιώνα (περ. 1301–1500). Ο Ύστερος Μεσαίωνας ακολούθησε τον Μέσο Μεσαίωνα και προηγήθηκε της πρώιμης σύγχρονης εποχής (και σε μεγάλο μέρος της Ευρώπης, της Αναγέννησης).

Περίπου το 1300, οι αιώνες της ευημερίας και της ανάπτυξης στην Ευρώπη έφτασαν σταδιακά στο τέλος τους. Μια σειρά λοιμών και επιδημιών πανώλης, όπως ο Μεγάλος Λιμός του 1315–1317 και ο Μαύρος Θάνατος, ελάττωσαν τον πληθυσμό κατά το ήμισυ. Μαζί με την πληθυσμιακή συρρίκνωση επήλθε κοινωνική αναταραχή και ενδημικοί πόλεμοι. Η Γαλλία και η Αγγλία βίωσαν μια υπεραιωνόβια κατά διαστήματα διακοπτόμενη σύγκρουση κατά τον Εκατονταετή Πόλεμο καθώς και πολυαίμακτες εξεγέρσεις χωρικών: Η Γαλλία την "Jacquerie" το 1358 και η Αγγλία την Εξέγερση των Χωρικών Peasants' Revolt το 1381. Επιπροσθέτως, η ενότητα της Καθολικής Εκκλησίας διασπάστηκε από το Δυτικό Σχίσμα. Όλα αυτά τα γεγονότα αναφέρονται ενίοτε ως Κρίση του Ύστερου Μεσαίωνα.

Παρά την κρίση, ο 14ος αιώνας ήταν επίσης εποχή μεγάλης προόδου στις τέχνες και τις επιστήμες. Το ανανεωμένο ενδιαφέρον για τα αρχαιοελληνικά και ρωμαϊκά κείμενα που άρχισε στον Μέσο Μεσαίωνα, οδήγησε στην Ιταλική Αναγέννηση. Η εξοικείωση με τα λατινικά κείμενα είχε αρχίσει πριν από την Αναγέννηση του 12ου αιώνα μέσω επαφών με τους Άραβες κατά τις Σταυροφορίες, αλλά η πρόσβαση σε σημαντικά Ελληνικά κείμενα έγινε ευχερέστερη μετά την άλωση της Κωνσταντινούπολης από τους Οθωμανούς Τούρκους, όταν πολλοί Βυζαντινοί λόγιοι αναζήτησαν άσυλο στη Δύση, και ειδικά στην Ιταλία.

Σε συνδυασμό με αυτήν την εισροή κλασσικών ιδεών ήρθε η εφεύρεση της τυπογραφίας που διευκόλυνε την διάδοση του έντυπου λόγου και συνέβαλε στον διάδοση της γνώσης. Αυτά τα δύο γεγονότα αργότερα θα οδηγούσαν στην Προτεσταντική Μεταρρύθμιση. Προς το τέλος αυτής της περιόδου ξεκίνησε η Εποχή των Ανακαλύψεων. Η άνοδος της Οθωμανικής Αυτοκρατορίας, που κορυφώθηκε με την πτώση της Κωνσταντινούπολης, απέκοψε τη δυνατότητα εμπορίου με την Ανατολή. Οι Ευρωπαίοι αναγκάστηκαν να ψάξουν για νέους εμπορικούς δρόμους, όπως συνέβη με την αποστολή του Χριστόφορου Κολόμβου στην Αμερική το 1492, και με τον περίπλου της Ινδίας και της Αφρικής το 1498. Οι ανακαλύψεις τους ενίσχυσαν την οικονομία και την ισχύ των ευρωπαϊκών εθνών.

οι μεταβολές που συνέβησαν λόγω αυτών των εξελίξεων έχουν οδηγήσει πολλούς ερευνητές να θεωρούν ότι οδήγησαν στο τέλος του Μεσαίωνα και στην έναρξη της σύγχρονης ιστορίας και της πρώιμης σύγχρονης Ευρώπης. Όμως η διαίρεση πάντα θεωρείται κάπως τεχνητή για τους μελετητές, καθώς η αρχαία γνώση ουδέποτε ήταν εντελώς απούσα από την Ευρωπαϊκή κοινωνία. Θεωρούν συνεπώς ότι υπήρχε εξελικτική συνέχεια μεταξύ αρχαιότητας και της σύγρονης εποχής. Μερικοί ιστορικοί, ειδικά στην Ιταλία, προτιμούν να μην αναφέρονται καθόλου σε ύστερο Μεσαίωνα, αλλά θεωρούν ότι η μέση περίοδος του Μεσαίωνα ήταν μεταβατική για την Αναγέννηση και τη σύγχρονη εποχή.
Mitsubishi Ki-83

Το Mitsubishi Ki-83 ήταν ιαπωνικό δικινητήριο ελικοφόρο βαρύ μαχητικό μακράς ακτίνας δράσης. Αναπτύχθηκε στα τέλη του Δευτέρου Παγκοσμίου Πολέμου αλλά παρόλο που επρόκειτο για τύπο με εξαιρετικές επιδόσεις, δεν εντάχθηκε σε παραγωγή. Κατασκευάστηκαν μονάχα τέσσερα πρωτότυπα.
Μαγκάς

To Μαγκάς (ρωσικά: "Магас") είναι η πρωτεύουσα της Δημοκρατίας της Ινγκουσετίας.
Αρχέστρατος

Ο Αρχέστρατος ήταν αρχαίος Έλληνας ποιητής στη Γέλα ή τις Συρακούσες της Σικελίας, όπου και έζησε κατά τα μέσα του 4ου αιώνα π.Χ., και θεωρείται ο "πατέρας" της γαστρονομίας.
Ναζράν

Η πόλη Ναζράν (ρωσικά: "Назрань") είναι πόλη της Ρωσίας στην Δημοκρατία της Ινγκουσετίας.
Kawasaki Ki-96

Το Kawasaki Ki-96 ήταν ιαπωνικό δικινητήριο ελικοφόρο βαρύ μαχητικό. Αναπτύχθηκε στα μέσα του Δευτέρου Παγκοσμίου Πολέμου προκειμένου να αντικαταστήσει το κύριο αεροσκάφος αυτής της κλάσης στις τάξεις της Αεροπορίας του Ιαπωνικού Αυτοκρατορικού Στρατού, το Kawasaki Ki-45. Παρά τις πολύ καλές επιδόσεις του, κατασκευάστηκαν μονάχα τρία πρωτότυπα.
ΦΚ Μποτοσάνι

Η ΦΚ Μποτοσάνι είναι μια ρουμανική ποδοσφαιρική ομάδα από το Μποτοσάνι, η οποία συμμετέχει στο Πρωτάθλημα ποδοσφαίρου Ρουμανίας. Ιδρύθηκε το 2001. Έδρα της ομάδας είναι το Stadionul Municipal χωρητικότητας 12000 θεατών. Χρώματα της ομάδας είναι το κόκκινο, το άσπρο και το μπλε.
ΦΚ Σαχτιόρ Σολιγκόρσκ

Η ΦΚ Σαχτιόρ Σολιγκόρσκ είναι μια ποδοσφαιρική ομάδα της Λευκορωσίας, με έδρα την πόλη Σολιγκόρσκ. Ιδρύθηκε το 1961. Συμμετέχει στο Πρωτάθλημα ποδοσφαίρου Λευκορωσίας. Έδρα της ομάδας είναι το Stroitel Stadium χωρητικότητας 4200 θεατών.
ΦΚ Σαξάν

Η ΦΚ Σαξάν είναι μια ποδοσφαιρική ομάδα από την Τσαντίρ Λούνγκα, Γκαγκαουζία, Μολδαβία. Συμμετέχει στο Πρωτάθλημα ποδοσφαίρου Μολδαβίας. Ιδρύθηκε το 2010. Έδρα της ομάδας είναι το Ceadîr-Lunga Stadium, χωρητικότητας 2000 θεατών.
ΦΚ Κόπερ

Η ΦΚ Κόπερ είναι μια σλοβενική ποδοσφαιρική ομάδα με έδρα την πόλη Κόπερ. Ιδρύθηκε το 1920. Έδρα της ομάδας είναι το Bonifika Stadium, χωρητικότητας 4047 θεατών. Συμμετέχει στο Πρωτάθλημα ποδοσφαίρου Σλοβενίας.
Οντς ΜΚ

Η Οντς ΜΚ (νορβηγικά: "Odds BK") είναι μια νορβηγική ποδοσφαιρική ομάδα από το Σίεν. Ιδρύθηκε το 1894 ως τμήμα της ΙΦ Όντ. Έδρα της ομάδας είναι η Σκαγκεράκ Αρένα. Συμμετέχει στο Πρωτάθλημα ποδοσφαίρου Νορβηγίας. Παρόλο που δεν έχει κερδίσει ποτέ το πρωτάθλημα της χώρας, έχει κατακτήσει 12 φορές το κύπελλο Νορβηγίας, όντας η πιο πετυχημένη ομάδα στο θεσμό.
ΦΚ Ντάτσια Κισινάου

Η ΦΚ Ντάτσια Κισινάου είναι μια μολδαβική ποδοσφαιρική ομάδα. Συμμετέχει στο Πρωτάθλημα ποδοσφαίρου Μολδαβίας. Το όνομα της ομάδας προέρχεται από τη Δακία, ένα αρχαίο πολιτισμό της περιοχής της σύγχρονης Μολδαβίας. Η ομάδα ιδρύθηκε το 1999. Έδρα της είναι το Stadionul Dacia χωρητικότητας 8550 θεατών.
ΦΚ Κρουόγια Πακρουόγις

Η ΦΚ Κρουόγια Πακρουόγις ήταν μια λιθουανική ποδοσφαιρική ομάδα από την πόλη Πακρουόγις. Συμμετείχε στο Πρωτάθλημα ποδοσφαίρου Λιθουανίας. Ιδρύθηκε το 2001 και διαλύθηκε το 2016.
Στιάρναν

Η Στιάρναν (ισλανδικά: "Stjarnan") είναι ένας ισλανδικός αθλητικός σύλλογος που εξειδικεύεται στο ποδόσφαιρο. Συμμετέχει στο Πρωτάθλημα ποδοσφαίρου Ισλανδίας. Ιδρύθηκε το 1960. Έδρα της ομάδας είναι το Samsungvöllur χωρητικότητας 1.000 θεατών.
Τελικός Κόπα Αμέρικα 2015

Ο Τελικός Κόπα Αμέρικα 2015 ήταν ο τελευταίος αγώνας του Κόπα Αμέρικα 2015, μιας διεθνούς ποδοσφαιρικής διοργάνωσης υπό την αιγίδα της CONMEBOL, η οποία έλαβε χώρα στη Χιλή από τις 11 Ιουνίου έως τις 4 Ιουλίου. Ο αγώνας πραγματοποιήθηκε στις 4 Ιουλίου του 2015 στο Εστάδιο Νασιονάλ του Σαντιάγο και περιελάμβανε τη διοργανώτρια Χιλή και την Αργεντινή. Η Χιλή ως πρωταθλήτρια εξασφάλασε μία θέση στο Κύπελλο Συνομοσπονδιών 2017 της FIFA στη Ρωσία.

Ένα νέο τρόπαιο, το οποίο κατασκευάστηκε για να χρησιμοποιηθεί στο Κόπα Αμέρικα Σεντενάριο στις Ηνωμένες Πολιτείες το 2016, παρουσιάστηκε στο τελικό.
Επίγονος ο Θεσσαλονικεύς

Ο Επίγονος ο Θεσσαλονικεύς ή Επίγονος Επιγραμματικός ήταν αρχαίος Έλληνας επιγραμματοποιός. Του αποδίδονται 2 έργα στην Ελληνική Ανθολογία, εκ των οποίων το ένα (AP IX 260) ο μεν Πλανούδης αποδίδει σε αυτόν, ενώ η Παλατινή Ανθολογία το αποδίδει στον ποιητή του 2ου αιώνα μ.Χ (κάτι που θεωρείται πιο πιθανό). 

Το σωζόμενο επίγραμμά του (Παλατινή Ανθολογία, βιβλίο 9, επίγραμμα 261 - AP IX 261) ακολουθεί παρακάτω:
Λέων ο Τριπολίτης

Ο Λέων ο Τριπολίτης, γνωστός στα αραβικά ως Ρασίκ αλ-Ουαρνταμί (), καθώς και ως Γκουλάμ Ζουράφα (), ήταν Έλληνας αποστάτης και διοικητής στόλου για λογαριασμό του Χαλιφάτου των Αββασιδών στις αρχές του 10ου αιώνα. Είναι περισσότερο γνωστός για την άλωση της Θεσσαλονίκης, την δεύτερη τη τάξει πόλη της Βυζαντινής Αυτοκρατορίας, το 904.